b'\n_START_ARTICLE_\nElias Canetti\n_START_SECTION_\nPregled\n_START_PARAGRAPH_\nCanetti, najstarej\xc5\xa1i sin premo\xc5\xbene trgovske sefardsko-judovske dru\xc5\xbeine, je otro\xc5\xa1tvo pre\xc5\xbeivel v Bolgariji in Angliji. Po o\xc4\x8detovi zgodnji smrti leta 1912 se je z dru\xc5\xbeino preselil na Dunaj, 1916 pa so se zaradi avstrijskega vojnega patriotizma morali preseliti v nevtralno \xc5\xa0vico, kjer je od leta 1917 do 1921 obiskoval Gimnazijo R\xc3\xa4mib\xc3\xbchl (\xc2\xbbRealgymnasium R\xc3\xa4mib\xc3\xbchl\xc2\xab) v Z\xc3\xbcrichu. Leta 1921 se Canetti preseli v Nem\xc4\x8dijo, kjer leta 1923 opravi maturo na Gimnaziji W\xc3\xb6hler (W\xc3\xb6hler-Realgymnasium) v Frankfurtu na Maini._NEWLINE_Od leta 1924 \xc5\xbeivi na Dunaju. Leta 1925 se je prvi\xc4\x8d sre\xc4\x8dal s social-psiholo\xc5\xa1kim fenomenom mno\xc5\xbeice, s katerim se ukvarjal celo \xc5\xbeivljenje. V semestrskih po\xc4\x8ditnicah leta 1928 je delal v Berlinu kot prevajalec pri Wielandu Herzfeldeju, za njegovo zalo\xc5\xbebo Malik. Po promociji v kemiji se je leto kasneje vrnil  na delo._NEWLINE_Od leta 1930 koncipira osemdelni ciklus romanov, prvi roman z naslovom, Slepitev (Die Blendung), katerega kon\xc4\x8da v letu 1931._NEWLINE_Leta 1938 ga je priklju\xc4\x8ditev Avstrije k nacionalsocialisti\xc4\x8dnemu nem\xc5\xa1kemu rajhu prisilila, da se je moral z \xc5\xbeeno Vezo preseliti v London, kjer je po vojni ostal in pridobil dr\xc5\xbeavljanstvo. V 70-ih letih 19. st. je \xc5\xbeivel veliko v \xc5\xa0vici, v 80ih pa se je preselil v \xc5\xa0vico. Canetti je umrl 1994 v Z\xc3\xbcrichu._NEWLINE_Canettija kot pisatelja te\xc5\xbeko uvrstimo v posamezno literarno obdobje. Njegovo delo je zelo raznoliko._NEWLINE_Med drugim je izdal roman Slepitev, tri drame, antropolo\xc5\xa1ko \xc5\xa1tudijo Mno\xc5\xbeica in mo\xc4\x8d, aforisti\xc4\x8dne posnetke in ve\xc4\x8ddelno avtobiografijo. Ker so njegova dela izhajala v manj\xc5\xa1ih obsegih je, posebno v nem\xc5\xa1ko govore\xc4\x8dih dr\xc5\xbeavah, le postopoma postal znan javnosti._NEWLINE_V 60-ih letih je prejel \xc5\xa1tevilne nagrade in priznanja (tudi Nem\xc5\xa1ko nagrado kritikov \xe2\x80\x93 (Deutscher Kritikerpreis) in Literarno nagrado mesta Dunaj (Literaturpreis der Stadt Wien), 1969 Veliko literarno nagrado Akademije lepe umetnosti v Bayernu (Literaturpreis der Bayerischen Akademie der Sch\xc3\xb6nen K\xc3\xbcnste), leta 1981 je prejel Nobelovo nagrado za literaturo._NEWLINE_Pri vsej raznolikosti literarnih oblik v katerih je bil dejaven, je Canettijevo delo tematsko homogeno. \xc5\xbdelel je raziskovati vse u\xc4\x8dinke, ki jih ima zavest smrti za \xc5\xbeivljenje pri \xc4\x8dloveku \xe2\x80\x93 od tod njegovo zanimanje za razli\xc4\x8dne religije in oblike verovanja. Njegovo zanimanje za fenomen mno\xc5\xbeice in pojav mo\xc4\x8di je nastalo v stiku z mno\xc5\xbei\xc4\x8dnimi gibanji dvajsetih let. Toda Canetti ni bil pesimisti\xc4\x8den, na poklic pisatelja je gledal kot na prostor za upanje in pot iz kaosa.\n_START_SECTION_\nOtro\xc5\xa1tvo in mladost\n_START_PARAGRAPH_\nElias Canetti je bil rojen  25. julija v Rusah v Bolgariji. Njegova star\xc5\xa1a Jacques in Mathilde Canetti izvirata iz \xc5\xa1pansko-judovskih trgovskih dru\xc5\xbein, ki so preko Tur\xc4\x8dije pri\xc5\xa1le v Bolgarijo. Ko se je 1911 ponudila mo\xc5\xbenost poslovnega sodelovanja pri sorodniku, ki posluje v Angliji, je dru\xc5\xbeina izkoristila prilo\xc5\xbenost in se preselila v Manchester. 6 let, ki jih je dru\xc5\xbeina pre\xc5\xbeivela v Bolgariji, je Canetti natan\xc4\x8dno opisal v  prvem delu svoje \xc5\xbeivljenjske zgodbe. Ampak tudi v Angliji dru\xc5\xbeina ni ostala dolgo. Oktobra 1912 mu je umrl o\xc4\x8de, ki je bil \xc5\xa1e mlad in navzven popolnoma zdrav, domnevno zaradi sr\xc4\x8dnega infarkta \xe2\x80\x93 izku\xc5\xa1nja, ki  je zagotovo vplivala na Canettijev kasnej\xc5\xa1i odnos do smrti. Mati se je nato odlo\xc4\x8dila, da se odselijo na Dunaj. \xc5\xa0ele takrat se je Elias, \xc4\x8digar materni jezik je bil judovsko-\xc5\xa1panski ladino in ki je se v Angliji nau\xc4\x8dil nekaj angle\xc5\xa1\xc4\x8dine in franco\xc5\xa1\xc4\x8dine, pri\xc4\x8del u\xc4\x8diti nem\xc5\xa1kega jezika pri svoji materi. Delno zaradi za\xc4\x8detka prve svetovne vojne in delno zaradi materine bolezni je dru\xc5\xbeina \xc5\xa1e ve\xc4\x8dkrat menjala bivali\xc5\xa1\xc4\x8de. Canetti je \xc5\xa1e nekaj let pre\xc5\xbeivel v Z\xc3\xbcrichu (1916 \xe2\x80\x93 1921) in v Frankfurtu na Majni (1921 \xe2\x80\x93 1924), kjer je na Gimnaziji W\xc3\xb6hrler opravil maturo._NEWLINE_V teh letih po smrti ljubljenega o\xc4\x8deta je Canetti razvil zelo mo\xc4\x8dno in ljubosumno vez do matere, zelo ponosne in samostojne \xc5\xbeenske s strastnim zanimanjem za gledali\xc5\xa1\xc4\x8de in literaturo. Ob ve\xc4\x8derih sta z materjo brala klasi\xc4\x8dne drame. Canetti je imel \xc5\xbeeljo, da bi sam postal pisatelj in pesnik. Kasneje je mati dvomila v uspe\xc5\xa1nost te odlo\xc4\x8ditve ga posku\xc5\xa1ala prepri\xc4\x8dati v prakti\xc4\x8den poklic. Da bi Eliasa postavila na realna tla, so se iz idili\xc4\x8dne \xc5\xa0vice preselili v Nem\xc4\x8dijo, kjer je  vladala mo\xc4\x8dna inflacija. Ta na\xc4\x8drt pa ni bil uspe\xc5\xa1en: Elias se je v 20-ih letih od matere vse bolj oddaljil in nazadnje popolnoma prekinil stike z njo.\n_START_SECTION_\nDunaj\n_START_PARAGRAPH_\nMedtem ko so se Canettijeva mati in njegovi bratje ustalili v Franciji, se je on leta 1924 spet preselil na Dunaj in tam \xc5\xa1tudiral kemijo, in leta 1929 tudi promoviral. Poleg tega pa je sledil tudi lastnim interesom, ki so obsegali literaturo in \xc5\xa1irok spekter filozofskih tem. Leta 1924 je Canetti spoznal kasnej\xc5\xa1e dekle (in od leta 1934 \xc5\xbeeno) Vezo Taubner, ki je z njim delila zanimanje za literaturo (in kasneje tudi sama ustvarjala) in ga podpirala pri njegovih pisateljskih na\xc4\x8drtih._NEWLINE_Canetti je \xc5\xa1tiri leta obiskoval predavanja kritika in satirika Karla Krausa, ki ga je zelo obo\xc5\xbeeval. Zbiral je tudi gradivo za projekt \xc5\xa1tudije o mno\xc5\xbeicah. _NEWLINE_Canetti se je izogibal konservativnim literarnim krogom. 1927 se je zaljubil v mad\xc5\xbearsko pisateljico Ibby Gordon, ki je v za\xc4\x8detku leta 1928 od\xc5\xa1la v Berlin. Na njeno povabilo je poletje leta 1928 pre\xc5\xbeivel pri njej v Berlinu, kjer je delal za zalo\xc5\xbebo Maik. Tam je tudi spoznal umetni\xc5\xa1ko sceno, Johna Heartfielda, Wielanda Hetzfeldeja, Georga Grosza, Bertholda Brechta, Isaaka Babela in igralca Ludwiga Hardta. Primerjava \xc2\xbbudobnega Dunaja\xc2\xab\xc2\xa0z \xc2\xbbnori\xc5\xa1nico Berlin\xc2\xab\xc2\xa0ga je spodbudila k pisanju romana Slepitev (nem. Die Blendung), ki ga  je pisal v letih 1930/31. Zaradi vedno ve\xc4\x8dje protijudovske naravnanosti sta Canetti in njegova \xc5\xbeena kmalu morala za\xc4\x8deti pripravljati vse potrebno za izselitev.\n_START_SECTION_\nLondon (1939 \xe2\x80\x93 1971)\n_START_PARAGRAPH_\nCanettijevi so leta 1939 emigrirali v Anglijo. Veza Canetti je mo\xc5\xbea vzpodbujala in podpirala pri ustvarjanju. Canetti, ki je bil sam zelo ljubosumen, je imel ve\xc4\x8dletne zveze z drugimi \xc5\xbeenskami, kar je Veza Canetti prav dobro vedela. _NEWLINE_Ko se je preselil v Anglijo, se je Canetti posvetil izklju\xc4\x8dno delu. Tako se je v naslednjih dvajset let poleg edinega dela Slepitev (nem. (nem. Die Blendung), ki je iz\xc5\xa1lo leta 1946 v angle\xc5\xa1\xc4\x8dini, ukvarjal le z dolgo na\xc4\x8drtovano Knjigo o mno\xc5\xbeici (nem. Buch \xc3\xbcber die Masse). _NEWLINE_Leta 1960 je knjiga Mno\xc5\xbeica in mo\xc4\x8d (nem. Masse und Macht) iz\xc5\xa1la v nem\xc5\xa1kem jeziku, zalo\xc5\xbeba Hanser pa je za\xc4\x8dela izdajati njegova dunajska dela ter novej\xc5\xa1a dela. Tako je Canetti postajal vedno bolj znan. Maja 1963 je umrla Canettijeva \xc5\xbeena Veza Canetti. Tako se je Elias Canetti ponovno sre\xc4\x8dal s smrtjo v dru\xc5\xbeinskem krogu (1912 o\xc4\x8de, 1937 mati, 1953 Friedl Benedikt, 1961 brat Georges Canetti).\n_START_SECTION_\nZ\xc3\xbcrich (1972 \xe2\x80\x93 1994)\n_START_PARAGRAPH_\nV \xc5\xa1estdesetih letih se je iz poznanstva z restavratorko Hero Buschor razvila ljubezenska zveza. Canetti je posledi\xc4\x8dno veliko \xc4\x8dasa pre\xc5\xbeivel v  \xc5\xa0vici. Leta 1971 sta se poro\xc4\x8dila in \xc5\xbeena Hera mu je rodila edinega otroka, h\xc4\x8derko Johanno. Tako se je Canetti preselil v Z\xc3\xbcrich, mesto, ki ga je vzljubil \xc5\xbee v mladosti. _NEWLINE_Za\xc4\x8del je pisati avtobiografsko delo, ki je iz\xc5\xa1lo leta 1977. Leta 1981 je bilo njegovo delo nagrajeno z Nobelovo nagrado za literaturo. Odlo\xc4\x8dil se je, da ne bo niti ve\xc4\x8d dajal intervjujev niti predaval. Idila Canettijeve dru\xc5\xbeine pa se je sesula ob bolezni \xc5\xbeene Here, ki je zbolela za rakom in leta 1988 umrla._NEWLINE_Elias Canetti je umrl leta 1994 pri svojih 89. letih. Pokopan je v Z\xc3\xbcrichu, na pokopali\xc5\xa1\xc4\x8du Fluntern. Po njegovi \xc5\xbeelji se njegova literarna zapu\xc5\xa1\xc4\x8dina hrani v Osrednji knji\xc5\xbenici v Z\xc3\xbcrichu. Najve\xc4\x8dji del zapu\xc5\xa1\xc4\x8dine je na voljo raziskavam, dolo\xc4\x8den \xc2\xbbzasebni\xc2\xab\xc2\xa0del zapu\xc5\xa1\xc4\x8dine pa je Canetti zaprl za 30 let \xe2\x80\x93 ta se bo lahko prebiral \xc5\xa1ele leta 2024._NEWLINE_Leta 2010 so po njem imenovali Canettijevo cesto na Dunaju.'